stanford-oval/wikipedia huggingface dataset:
אליפות צרפת הפתוחה 2019
הפרסים > תחרות זוגות נשים

בתחרות השתתפו 64 זוגות. להלן הזוגות החזקים שזכו בדירוג:
ברבורה קרייצ'יקובה וקטרינה סיניאקובה (צ'כיה צ'כיה), מנצחות תחרות 2018, הודחו בסיבוב הראשון
טימיאה באבוס (הונגריה הונגריה) וכריסטינה מלדנוביץ' (צרפת צרפת) הזוכות
שיה שוויי (טאיוואן טאיוואן) וברבורה סטריקובה (צ'כיה צ'כיה), הודחו בסיבוב השלישי
גבריאלה דברובסקי (קנדה קנדה) ושו יפן (הרפובליקה העממית של סין הרפובליקה העממית של סין) הודחו ברבע הגמר
סמנתה סטוסור (אוסטרליה אוסטרליה) וג'אנג שוי (הרפובליקה העממית של סין הרפובליקה העממית של סין) הודחו ברבע הגמר
אליסה מרטנס (בלגיה בלגיה) וארינה סבלנקה (בלארוס בלארוס), הודחו בחצי הגמר
ניקול מליכר (ארצות הברית ארצות הברית) וקווטה פשקה (צ'כיה צ'כיה), הודחו ברבע הגמר
צ'אן האו-צ'ינג ולטישה צ'אן (טאיוואן טאיוואן), הודחו בסיבוב השני
אנה-לנה גרונפלד (גרמניה גרמניה) ודמי שורס (הולנד הולנד), הודחו בסיבוב השני
לוציה הרדצקה (צ'כיה צ'כיה) ואנדריה קלפץ' (סלובניה סלובניה), הודחו בסיבוב השלישי
ויקטוריה אזרנקה (בלארוס בלארוס) ואשלי ברטי (אוסטרליה אוסטרליה), הודחו בסיבוב השלישי
ארי הוזומי ומקוטו נינומיה (יפן יפן), הודחו בסיבוב הראשון
אליסיה רוסולסקה (פולין פולין) ויאן צ'ז'אוסואן (הרפובליקה העממית של סין הרפובליקה העממית של סין), הודחו בסיבוב השני
אירינה-קמליה בגו ומיכאילה בוזרמסקו (רומניה רומניה), הודחו בסיבוב הראשון
קירסטן פליפקנס (בלגיה בלגיה) ויוהנה לרסן (שוודיה שוודיה), הודחו בחצי הגמר
דריה יורק (קרואטיה קרואטיה) ורלוקה אולרו (רומניה רומניה), הודחו בסיבוב הראשון
מנצחות תחרות 2018 ברבורה קרייצ'יקובה וקטרינה סיניאקובה מצ'כיה הודחו בסיבוב הראשון. במשחק הגמר טימיאה באבוס מהונגריה וכריסטינה מלדנוביץ' מצרפת נפגשו עם הזוג הסיני לא היה מדורג וניצחו ב-2 מערכות.
הפרסים > תחרות זוגות מעורבים

בתחרות השתתפו 32 זוגות. להלן הזוגות שזכו בדירוג:
ניקול מליהארי (ארצות הברית ארצות הברית) וברונו סוארס (ברזיל ברזיל), הודחו בחצי הגמר
גבריאלה דברובסקי (קנדה קנדה) ומטה פביץ' (קרואטיה קרואטיה), הפסידו במשחק הגמר
ברבורה קרייצ'יקובה (צ'כיה צ'כיה) ורג'יב ראם (ארצות הברית ארצות הברית), פרשו מהתחרות
דמי שורס (הולנד הולנד) וז'אן-ז'וליין רוייר (הולנד הולנד), הודחו בסיבוב הראשון
צ'ז'אן שואי (הרפובליקה העממית של סין הרפובליקה העממית של סין) וג'ון פירס (אוסטרליה אוסטרליה), הודחו ברבע הגמר
ג'אן האוצ'ינג (טאיוואן טאיוואן) ואוליבר מארך (אוסטריה אוסטריה), הודחו ברבע הגמר
אליסיה רוסולסקה (פולין פולין) וניקולה מקטיץ' (קרואטיה קרואטיה), הודחו ברבע הגמר
אנה-לנה גרונפלד (גרמניה גרמניה) ורוברט פרה (קולומביה קולומביה), הודחו בסיבוב השני
מנצחי תחרות 2018 לטישה צ'אן מטאיוואן ואיוואן דודיג מקרואטיה לא היו מדורגים, נפגשו במשחק הגמר עם גבריאלה דברובסקי מקנדה ומטה פביץ' מקרואטיה וניצחו ב-2 מערכות.
רפאל נדאל, מנצח התחרות
אשלי ברטי, מנצחת התחרות
גאמ"א סייבר

גאמ"א סייבר הוא מסלול איתור ומיון של חיל המודיעין בתחום המחשבים והסייבר.
מועמדים לשירות ביטחון שעוברים את המיונים לגאמ"א סייבר בהצלחה מתקבלים לקורסים ולהכשרות, מתמקצעים בתכנות, מחשבים וסייבר ומשרתים בתפקידים מבוקשים ביחידות הטכנולוגיות, כמו יחידה 8200, מצו״ב ו-יחידה 81, בתפקידים שונים – פיתוח תוכנה, מחקר טכנולוגי, סייבר ועוד. בהמשך השירות ניתן להתקדם לתפקידי פיקוד ולצאת קצונה מבלי לחתום לשירות קבע נוסף.
בשל הייחודיות של התפקיד המיועד ומשך ההכשרה הממושך, ההכשרות מתקיימות במתכונת קדם צבאית. כלל התפקידים במסלול גאמ"א מחייבים שירות קבע של שלוש שנים. כמו כן, חתימה על השלמת משך שירות החובה ל־32 חודשים (עבור נשים) מהווה שלב הכרחי להצטרפות למסלול.
המיונים והקבלה לתוכנית > התאמה לגאמ"א סייבר

ההתאמה למסלול גאמ"א מוערכת ונבחנת במספר היבטים. על המועמדים להיות סקרנים, בעלי ידע נרחב במחשבים ויכולות לימודיות ברמה גבוהה.
המועמדים למסלול גאמ"א נדרשים להיות בעלי דירוג פסיכוטכני ראשוני (דפ"ר) 60 לפחות, פרופיל רפואי 25 ו־5–10 יח"ל מחשבים או השתתפות בתוכנית מחשבים כלשהי מחוץ למסגרת הבית ספרית כמו מגשימים – תוכנית הסייבר הלאומית.
המיונים והקבלה לתוכנית > המיונים

המיונים כוללים מספר שלבים:
שאלון מקוון – השלב הראשון בתהליך המיון הוא שאלון ידע מקוון שנפתח למועמדים הרלוונטיים למילוי מהבית. השאלון מכיל רשימות של מושגים מעולמות תוכן שונים במחשבים (שפות תכנות, מערכות הפעלה, רשתות, אבטחת מידע ועוד), והמועמדים מתבקשים לסמן אילו מהמושגים הם מכירים ברמה שיוכלו להסביר אותם אם יישאלו על כך.
כנס מבחנים – יום המבחנים למסלולי גאמ"א סייבר מתקיים במתקן מיון של חיל המודיעין. יום זה מורכב ממבחנים רבים ומשאלונים אישיים, כולם ממוחשבים. בתחילת היום מועברים שני מבחנים הבוחנים את הפוטנציאל של המועמדים ללמוד נושאים חדשים, הראשון בתחום הפיתוח והשני בתחום הרשתות. לאחר מכן ניתנת למועמדים סדרה של מבחני ידע מגוונים הבוחנים את רמת הידע בנושאים הבאים: סי שארפ, ג'אווה, OOP,‏ C,‏ Assembly, פייתון, Windows,‏ Unix, אבטחת מידע, רשתות ו-Web.
סדנה מעשית – השלב הבא בתהליך המיון לגאמ"א סייבר הוא סדנה מעשית המתקיימת אף היא במתקן מיון של חיל המודיעין. במסגרת הסדנה נבדק הידע המעשי של המועמדים במשימות שונות בתחומי הפיתוח והמחקר, בהתאם להישגיהם בשלבי המיון הקודמים. במהלך הסדנה מקבלים המועמדים חניכה צמודה מאנשי מקצוע הנמצאים במקום ומלווים אותם לאורך יום המיון במטלות השונות שהם נדרשים לבצע.
ראיונות מקצועיים – מועמדים שיעברו בהצלחה את שלב הסדנה המעשית יוזמנו לראיונות מקצועיים למסלולים אליהם הם יימצאו מתאימים על סמך הישגיהם בתהליך המיון. במסגרת הראיונות המקצועיים יתנסו המועמדים בסוגיות מקצועיות אותן יידרשו לפתור בפועל.
מיון אישיותי – מועמדים שיעמדו בהצלחה בכל השלבים המקצועיים של תהליך המיון עלולים לעשות מיון אישיותי הכולל מילוי שאלונים אישיים, מבחני אישיות וראיון פסיכולוג. המיון האישיותי מתקיים אף הוא באופן מקוון. שלב זה תלוי במסלולים אליהם אתם מתמיינים.
תחקיר ביטחוני – נועד לקבוע את התאמת המועמדים להיחשפות למידע מסווג, בהתאם לנוהלי ביטחון המידע באמ"ן.
השירות הצבאי

השירות הצבאי של חיילי התוכנית מחולק לכמה חלקים:
קורס – כל מסלולי התוכנית אשר מיועדים לשירות באגף המודיעין עוברים קורס של כמה חודשים בקמפוס רמות בבאר שבע בו הם לומדים חומרים מתקדמים בתחום עיסוקם.
טירונות – לפני הקורס, במהלכו או אחריו, יעברו החניכים טירונות רובאי 02 במחנה מפרשית.
שירות סדיר – לאחר ההכשרות, חיילי התוכנית עושים שירות מלא של 32 חודשים (גברים ונשים כאחד) באחת מהיחידות הטכנולוגיות בקהיליית המודיעין.
שירות קבע – לאחר שירות החובה, חיילי התוכנית מחויבים בחתימה על 36 חודשים של שירות קבע.
במהלך השירות חיילי התוכנית זכאים לחצי יום לימודים חופש ללימודים באוניברסיטה בשירות סדיר וליום שלם בשירות קבע (יתכן שחלק מהנהלים השתנו לאור השינויים שהרמטכ"ל אייל זמיר ביצע בצה"ל). חיילי התוכנית זכאים מהשנה השנייה של הקבע למענק סייבר סקטוריאלי בסכום של 30 אלף ש"ח.
הערות שוליים

↑  מסלול גאמ"א-סייבר, באתר "מתגייסים" – יחידת מיטב
↑  נועם פרנקל, גאמ"א סייבר: המדריך המלא (2024), באתר חוגר – בלוג קדם צבאי, ‏23 בספטמבר 2022
↑  מסלול אר"מ שירות קבע, באתר "מתגייסים" – יחידת מיטב
↑  מסלול אח"מ פיתוח, באתר "מתגייסים" – יחידת מיטב
סרינה ויכמן

סרינה ויכמן (הולנדית: Sarina Wiegman;‏ נולדה ב-26 באוקטובר 1969) היא כדורגלנית עבר ומאמנת כדורגל הולנדית שמאמנת את נבחרת אנגליה בכדורגל נשים. כמאמנת, הובילה את נבחרת הולנד בכדורגל נשים לזכייה באליפות אירופה 2017 ולסגנות בגביע העולם 2019 ואת נבחרת אנגליה לזכייה באליפות אירופה 2022. בעקבות הישגיה קיבלה ויכמן שלוש פעמים את פרס מאמנת השנה בעולם בכדורגל נשים.
קריירת מועדונים ככדורגלנית

ויכמן שיחקה כדורגל מגיל צעיר ועברה בין קבוצות של בנים ובנות. ב-1987 הצטרפה לקבוצת KFC '71 וזכתה איתה בגביע ההולנדי.
ב-1988, במהלך השתתפותה בטורניר ההזמנה בכדורגל נשים שנערך בסין, פגשה במאמן ארצות הברית שהזמין אותה לבוא ללמוד באוניברסיטת קרוליינה הצפונית בצ'אפל היל - שנחשבה באותן שנים לאוניברסיטה עם קבוצת כדורגל הנשים הטובה ביותר בליגת ה-NCAA. ויכמן הסכימה ושיחקה באותן שנים לצד שחקניות כמו מיה האם, קרלה אוברבק ו-קריסטין לילי. ב-1989 זכתה הקבוצה באליפות ליגת המכללות (ה-NCAA).
ב-1994 הצטרפה לקבוצת טר ליד בהולנד וזכתה איתה לאורך השנים בשתי אליפויות וגביע אחד. פרשה ממשחק פעיל ב-2003 כשהייתה בהריון עם ביתה השנייה.
קריירת נבחרת ככדורגלנית

ויכמן זומנה לנבחרת כבר בגיל 16 ואת משחק הבכורה שלה ערכה בשנת 1987, בגיל 17, מול נבחרת נורווגיה. היא השתתפה בטורניר ההזמנה בכדורגל נשים ב-1988 וגם במוקדמות אליפות אירופה בשנים 1989, 1991, 1993 שם הגיעה עם נבחרתה לרבע הגמר אך מעולם לא העפילה לטורניר הגמר עצמו.
במהלך השנים שיחקה 104 משחקים במדי הנבחרת כשבחלקם הייתה קפטנית הנבחרת. היא הייתה השחקנית ההולנדית הראשונה עם 100 הופעות במדי הנבחרת ואף זכתה להוקרה על כך כולל מגן שניתן לה על ידי מאמן נבחרת הגברים לואי ואן חאל. בהמשך הסתבר כי 5 ממשחקי הנבחרת בהם שותפה לא היו מול נבחרות ששייכות לפיפ"א ולכן נרשמו לזכותה באופן רשמי 99 רק הופעות במדי הנבחרת.
קריירה כמאמנת

ויכמן החלה בקריירת האימון שלה בשנת 2006 בקבוצת טר ליד שם סיימה את הקריירה ככדורגלנית. היא הובילה את הקבוצה לזכייה באליפות ובגביע ההולנדי.
ב-2007 עברה לאמן את ADO Den Haag שהייתה אחת הקבוצות המייסדות של הליגה ההולנדית המקצוענית שקמה בשנה זו. ב-2012 הובילה את הקבוצה לזכייה באליפות ובגביע וזכתה בגביע נוסף בשנה העוקבת.
ב-2014 מונתה לעוזרת מאמן נבחרת הולנד ובמקביל סיימה הכשרתה כמאמנת מוסמכת. בשנים אלו מונתה לתקופות קצרות כמאמנת זמנית של הנבחרת וגם שימשה בפרק זמן מסוים כעוזרת המאמן בקבוצת הגברים ספרטה רוטרדם.
ב-2017 מונתה באופן רשמי למאמנת הנבחרת והובילה אותה לזכייה היסטורית באליפות אירופה שנערכה בהולנד בשנה זו. שנתיים מאוחר יותר הובילה את הולנד על למקום השני בגביע העולם. לאחר הישגים אלו נבחרה כמאמנת השנה בעולם בשנים 2017 ו-2020.
ב-2021 עברה לאמון את נבחרת אנגליה לקראת טורניר היורו ב-2022 שהתקיים באנגליה והובילה את הנבחרת לזכייה היסטורית בתואר. עבורה הייתה זו זכייה שנייה ברציפות.
חיים אישיים

ויכמן החלה לשחק בגיל צעיר מאוד וכבר בגיל 6 הצטרפה לקבוצת כדורגל של בנים. בהמשך שיחקה בקבוצת בנות, המשיכה ככדורגלנית בהולנד, למדה ושיחקה במכללה בארצות הברית. במקביל להיותה כדורגלנית עבדה כמורה לחינוך גופני. היא נשואה למרטין גלוצבך ולהם שתי בנות.
תארים > כשחקנית

הגביע ההולנדי 1986/1987
אליפות ליגת המכללות NCAA 1989
אליפות הליגה ההולנדית 2000/2001, 2002/2003
הגביע ההולנדי 2000/2001
תארים > כמאמנת

אליפות הליגה ההולנדית 2006/2007
הגביע ההולנדי 2006/2007
אליפות הליגה ההולנדית המקצוענית 2011/2012
הגביע ההולנדי 2011/2012, 2012/2013
אליפות אירופה בכדורגל נשים 2017
סגנית הגביע העולמי 2019
אליפות אירופה בכדורגל נשים 2022
גביע ארנולד קלארק 2022
תארים > אישיים

מאמנת הנשים הטובה בעולם: 2017, 2020, 2022
אבירת מסדר הכבוד ההולנדי בשנת 2017
Contigo Quiero Estar

"Contigo Quiero Estar" (בעברית: "אני רוצה להיות איתך") הוא סינגל שהוקלט על ידי הזמרת-יוצרת האמריקאית סלינה, מתוך אלבום הבכורה שלה, Selena. הוא יצא לאור בשנת 1989, בהוצאת חברת התקליטים EMI לטין, כסינגל המוביל מתוך האלבום וכסינגל הבכורה שלה.
השיר הגיע למקום השמיני במצעד השירים הלטיניים.
רקע וכתיבה

השיר נכתב על ידי אלחנדרו מונטיגר, הולחן על ידי מונטיגר והופק על ידי ז'וזה בהר, אברהם קינטנייה ג'וניור וסלינה. מבחינה לירית, השיר בוחן את הרגשות של סלינה ומספר על הרצון שלה להיות קרובה יותר מבחינה רומנטית למאהב שלה. דברה ורגס כתבה בספרה כי השיר "סימן את תחילתה של הקריירה הבין-לאומית שלה [סלינה]".
כמה עשורים לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-6 מיליון השמעות.
ביקורת וגרסאות כיסוי

דבוה ורגס כתבה בספרה Dissonant Divas in Chicana Music: The Limits of la Onda כי השיר ”סימן את תחילתה של הקריירה הבין-לאומית שלה [סלינה]”. הלהקה המקסיקנית לוס רייס דה מקסיקו הקליטה גרסת מריאצ'י לשיר כחלק מאלבום האולפן, Reyes De Mexico Lo Lindo Ti.
הלהקה הפוארטו ריקנית "מופע הרמוניה לתזמורת" הקליטה גרסת מרנגה וקומביה של השיר, שנכללו באלבום, Merengues y Cumbias.
מיקומי שיא

|   ‏‏‏  מצעדים ודירוגים (1989)> מדינה |   ‏‏‏  מצעדים ודירוגים (1989)> מצעד |   ‏‏‏  מצעדים ודירוגים (1989)> מיקום שיא |   ‏‏‏  מצעדים ודירוגים (1989)>  |
| --- | --- | --- | --- |
|  ארצות הברית | מצעד השירים הלטיניים | 8 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 1989 | תקליט | EMI לטין |  |
הערות שוליים

↑  ז'וזה בהר, אברהם קינטנייה ג'וניור, סלינה
1 2 3 4 5  Selena – Contigo Quiero Estar (באנגלית), נבדק ב-2020-11-15
1 2  Selena by Selena, Genius (באנגלית)
↑  Selena, Billboard
↑  Dissonant Divas in Chicana Music, University of Minnesota Press (באנגלית)
↑  Contigo Quiero Estar, נבדק ב-2020-11-15
↑  Deborah R. Vargas, Dissonant Divas in Chicana Music: The Limits of la Onda, U of Minnesota Press, 2012, ISBN 978-0-8166-7316-2. (באנגלית)
↑  "Amazon.com: Reyes De Mexico Lo Lindo Ti". Amazon.com. Retrieved July 7, 2012.
↑  Merengues y Cumbias by Orquesta Armonia Show, Apple Music (באנגלית)
| סלינה |
| --- | --- | --- |
| אלבומים • סינגלים • שירים • פרסים ומועמדויות • וידאוגרפיה | אלבומים • סינגלים • שירים • פרסים ומועמדויות • וידאוגרפיה |  |
| אלבומי אולפן | Selena • Ven Conmigo • Entre a Mi Mundo • Amor Prohibido • Dreaming of You |  |
| פסקולים | Selena: The Original Motion Picture Soundtrack • Selena: The Series Soundtrack |  |
| אלבומי הופעה | Selena Live! • Selena Live! The Last Concert • Unforgettable: The Live Album • Selena ¡Vive! |  |
| אלבומי רמיקס | Siempre Selena • Anthology • Enamorada de Ti • Moonchild Mixes |  |
| אלבומי אוסף | Mis Mejores Canciones – 17 Super Éxitos • 12 Super Éxitos • Las Reinas del Pueblo • Éxitos y Recuerdos • All My Hits: Todos Mis Éxitos • All My Hits: Todos Mis Éxitos Vol. 2 • Ones • Greatest Hits • Momentos Intimos • Unforgettable • Dos Historias • Through the Years/A Traves de los Años • La Leyenda • Lo Mejor de...Selena |  |
| אלבומי וידאו | Selena Remembered • Live! The Last Concert • Performances |  |
| ערכים קשורים | סלינה ולוס דינוס • "פיאסטה דה לה פלור" • אנשים שהושפעו מסלינה • מיראדור דה לה פלור • "לסלינה, באהבה" • קיו-פרודקשנס • Selena Etc. • "סלינה לנצח" • Selena ¡Vive! • "סלינידד" • רצח סלינה ("הסוד של סלינה" • יולנדה סלדיבר • משפט יולנדה סלדיבר) • "סלינה" • "סלינה: הסדרה" • "קורפוס: סרט ביתי על סלינה" • ריקי ולה • פיט אסטודילו |  |
| סלינה – שירים |
| --- | --- | --- |
| Selena | "Contigo Quiero Estar" • "Sukiyaki" • "Mentiras" |  |
| Ven Conmigo | "Ya Ves" • "Baila Esta Cumbia" • "La Tracalera" |  |
| Entre a Mi Mundo | "Como la Flor" • "¿Qué Creías?" • "La Carcacha" • "Ámame" |  |
| Selena Live! | "No Debes Jugar" • "La Llamada" |  |
| Amor Prohibido | "Amor Prohibido" • "Bidi Bidi Bom Bom" • "No Me Queda Más" • "Fotos y Recuerdos" |  |
| Dreaming of You | "I Could Fall in Love" • "Tú Sólo Tú" • "Dreaming of You" • "I'm Getting Used to You" |  |
| Siempre Selena | "Siempre Hace Frio" • "Costumbres" |  |
| השתתפות בסינגלים | "Buenos Amigos" • "Donde Quiera Que Estés" • "Puede Ser" |  |
| שירים אחרים | "Dame Tu Amor" • "Quiero" • "Enamorada de Ti" • "No Quiero Saber" • "Missing My Baby" • "El Chico del Apartamento 512" • "El Toro Relajo" • "Techno Cumbia" • "Si Una Vez" • "Where Did the Feeling Go?" • "Last Dance/The Hustle/On the Radio" • "A Boy Like That" • "Como Te Quiero Yo A Ti" |  |
| --- | --- |
בקרת זהויות :  MusicBrainz work: c6409c2b-ad8d-4467-8ed2-6e885a433711
Si Una Vez

| --- | --- |

 סינגל שיווקי בביצוע סלינה
 מתוך האלבום Amor Prohibido
 יצא לאור:  3 בספטמבר 1995
 פורמט:  תקליט
 תאריך הקלטה:  פברואר 1994
 סוגה:  מריאצ'י • קומביה
 שפה:  ספרדית
 אורך:  2:50
 חברת תקליטים:  EMI לטין
 כתיבה:  פיט אסטודילו, א.ב. קינטנייה
 הפקה:  א.ב. קינטנייה, בבו סילבטי
Si Una Vez (באנגלית: If I Once) הוא סינגל שיווקי שהוקלט על ידי הזמרת-יוצרת האמריקאית סלינה מתוך אלבום האולפן הרביעי שלה, Amor Prohibido. הוא נכתב על ידי פיט אסטודילו והופק על ידי אחיה ומפיקה של סלינה, א.ב. קינטנייה. "Si Una Vez" הוא שיר מריאצ'י, אשר שואב השפעה מסוגת הקומביה וממוזיקת הדאנס הלטינית. מבחינה לירית, שואלת סלינה מדוע התאהבה בבן זוג אלים ופוגעני, תוך שהיא מצהירה שהיא לעולם לא תחזור על טעות שכזו. המילים שלו מרמזות על אהבה נכזבת והעצמה נשית.
"Si Una Vez" קיבל ביקורות חיוביות מטעם מבקרי המוזיקה, שטענו כי באמצעות השיר, ניתן להבחין ביכולות הקוליות של סלינה. במהלך טקס פרסי הפופ של BMI, קיבל השיר את פרס "סינגל השנה", על הצלחתו הרבה. מוזיקאים רבים הקליטו את השיר מאז יצא, תוך שכללו אותו באלבומיהם. בין המוזיקאים ניתן למנות את: אלישיה וילריאל, איווי קווין, גירל אין קומה ומני מנואל. הגרסה האחרונה מביניהן הגיעה למקום הראשון במצעד השירים הטרופיים של בילבורד ודורגה כשיר הטרופי המצליח ביותר בארצות הברית בשנת 1996.
רקע והרכב

"Si Una Vez" נכתב על ידי רקדן הגיבוי והסולן של סלינה ולוס דינוס, פיט אסטודילו. השיר נכתב בשיתוף אחיה ומפיקה של סלינה א.ב. קינטנייה והופק על ידי קינטנייה ביחד עם בבו סילווטי. קלידן הקבוצה, ריקי ולה סיפר בריאיון בשנת 2002 כיצד הלהקה שכרה חצוצרן מקצועי על מנת להקליט חלקים מהשיר. בגרסה החיה של השיר שהושמעה באסטרודום בהופעה האחרונה של סלינה בשנת 1995, החצוצרה הוחלפה בקולות אחרים. "Si Una Vez" הוא שיר מריאצ'י בשפה הספרדית עם השפעות של סוגת הקומביה ומוזיקת הדאנס הלטינית. הסופרת דבורה פרדז כינתה את "Si Una Vez" כשיר שמושפע ממוזיקת פאנק רוק. בשנת 2002, א.ב. דיבר על כך ש-Amor Prohibido היה מורכב ממוזיקה ניסיונית וכבדה והוסיף כי השיר "Si Una Vez", נועד להפוך אותו לקליל ועכשווי יותר. בשיר יש שימוש בגיטרה מקסיקנית, בשילוב מפעם של קומביה.
"Si Una Vez" נכתב בסולם של רה מינור, תוך שיש לו 84 פעימות לדקה. הוא משלב מוזיקה המורכבת מכמה כלי נגינה, ביניהם: פסנתר וגיטרה. מבחינה לירית, סלינה מדברת על מערכת היחסים הכוזבת שלה ותוהה מדוע היא התאהבה אי פעם בבן זוג אלים שבגד ועזב אותה ונשבעה שלעולם לא תאפשר לגבר כזה לחזור לחייה. המילים שלו מרמזות על אהבה נכזבת והעצמה נשית.
ביקורת ומורשת

"Si Una Vez" הוגדר על ידי Latin Times כאחד מעשרת שירי הקריוקי הספרדיים המושמעים בהיסטוריה. מריה ולדז, כתבת בעיתון Latin Times, כינתה את השיר כשיר "כיף להאזנה". ברדיו הציבורי של טקסס הוגדר השיר כ"שיר המזוהה ביותר עם דרום טקסס". דייוויד בראון מאנטרטיינמנט ויקלי, התייחס לשירה של סלינה וטען שמדובר "בשיר שמזכיר את הזמרת לידיה מנדוזה". ב-New University נכתב כי "השיר מבטא את התשוקה של סלינה".
סלינה ביצעה את השיר במהלך הופעתה האחרונה ב-12 במרץ 1995, שהתקיימה בפסטיבל קאלה אוצ'ו במיאמי, מול למעלה מ-100,000 מעריצים. סלינה נרצחה על ידי יולנדה סלדיבר, חברתה והמנהלת לשעבר של בוטיקי הלבוש שלה, Selena Etc., ב-31 במרץ 1995. לאור המקרה, ביצעה ג'ניפר לופז את השיר בעצמה, תוך שגילמה את סלינה בסרט התיעודי שיצא עליה בשנת 1997, "סלינה". "Si Una Vez" נחשב על ידי מגזין בילבורד לאחד משירי החותם של סלינה. ב-Terra כונה "Si Una Vez" כאחת מהיצירות המפורסמות ביותר של סלינה, יחד עם שירים אחרים שלה "El Chico del Apartamento 512",‏ "Amor Prohibido" ו-"Fotos y Recuerdos".
גרסאות כיסוי

הזמרת המקסיקנית מרי בוקיטאס הקליטה את השיר לאלבום המחווה Mexico Recuerda a Selena, שיצא בשנת 2005. זמרת המריאצ'י המקסיקנית אלישיה וילריאל הופיעה והקליטה את "Si Una Vez" להופעת מחווה שהתקיימה במסגרת Selena ¡VIVE! באפריל 2005. זמרת הרגאטון האמריקאית איווי קווין הקליטה את "Si Una Vez" עבור אלבום האולפן החמישי שלה Flashback, משנת 2005. היא דיברה על כך בריאיון והצהירה כי "חשתי כבוד רב עקב כך שהייתי מסוגלת להקליט את אחד משיריה של סלינה". היא בחרה להקליט את "Si Una Vez" בעקבות כך שהיא טענה שהמסר שלו, גרם לה להרגיש חיבור מיוחד לשיר עצמו. ג'ונתן וידראן מ-AllMusic התייחס לגרסתה.
בשנת 2010, להקת האינדי רוק גירל אין קומה הקליטה קאבר פאנק של "Si Una Vez". הלהקה החליטה להקליט את השיר מכיוון שהוא היה השיר האהוב ביותר של סלינה, על חברות הלהקה. הלהקה ביצעה את השיר בשידור חי במהלך טקס פרסי מוזיקת הטחאנו שהתקיים בשנת 2010, כהומאז' לסלינה. באפריל 2011, להקת קומביה אול-סטארז, ביצעה את גרסתה לשיר במהלך סיבוב ההופעות שלה "La Vida de un Genio", בבוליביה. הזמרת הקולומביאנית קאלי אוצ'יס ביצעה את "Si Una Vez" בפסטיבל SXSW שהתקיים בשנת 2015. המגזין Vibe טען שההופעה של אוצ'יס הייתה "מצמררת".
פרסים ומועמדויות

| שנה | טקס | קטגוריה | תוצאה | מקור |
| --- | --- | --- | --- | --- |
| 1994 | פרסי הפופ של BMI | שיר השנה | זכייה |  |
מיקומי שיא

|   ‏‏‏  מצעדים ודירוגים (1995)> מדינה |   ‏‏‏  מצעדים ודירוגים (1995)> מצעד |   ‏‏‏  מצעדים ודירוגים (1995)> מיקום שיא |   ‏‏‏  מצעדים ודירוגים (1995)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד השירים המקסיקניים האזוריים | 4 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה 3× (לטיני) | 180,000 |
 מכירות + הזרמת מדיה בלבד
אלכסנדר מקניר

אלכסנדר מקניר (באנגלית: Alexander McNair; 5 במאי 1775 –  18 במרץ 1826) היה פוליטיקאי אמריקאי שכיהן כמושל הראשון של מדינת מיזורי בין השנים 1820–1824.
ביוגרפיה

אלכסנדר מקניר נולד בלנקסטר שבפרובינציית פנסילבניה, אז בימי אמריקה הבריטית, וגדל במחוז מיפלין. סבו, דייוויד מקניר האב, היגר לארצות הברית לפנסילבניה ממחוז דניגול שבאירלנד בשנת 1733 לערך, ומוצאו המשפחתי היה סקוטי מלוך לומונד. אביו, דייוויד מקניר הבן (יליד 1736), לחם לצד הגנרל ג'ורג' וושינגטון בקרבות טרנטון ופרינסטון בחורף 1776–1777, ונפטר בפברואר 1777 כתוצאה מפציעותיו ומהקור העז. אלכסנדר היה אז בן פחות משנתיים. הוא למד סמסטר אחד במכללת פילדלפיה – אוניברסיטת פנסילבניה דהיום. הוא הגיע להסכם עם אמו ואֶחיו לפיו יתחרו ביניהם בקרב אגרוף, והמנצח יקבל את רכוש המשפחה. מקניר הפסיד בתחרות.
מקניר הצטרף לכוחות המיליציה של פנסילבניה ולחם בשירות הממשלה בדיכוי מרד הוויסקי בשנים 1791 ו-1794.
בשנת 1804, לאחר רכישת לואיזיאנה על ידי ארצות הברית, עבר מקניר למיזורי. באותה שנה הוא נישא למרגוריט סוזן דה רייל דה ריגל, בתו של מרקיז צרפתי. מקניר התגורר בסנט לואיס, היה חבר בלשכת הבונים החופשיים שבעיר, והצטרף לשירות המרשלים של ארצות הברית. הוא הפך לאיש עסקים מצליח, ונבחר לשתי כהונות במועצת הנאמנים של עיריית סנט לואיס ב-1808 וב-1813.
עם פרוץ מלחמת 1812, מונה מקניר לשליש ולמפקח הכללי של המיליציה הטריטוריאלית, בדרגת קולונל. הוא פיקד על הרגימנט הראשון, ולאחר סיום המלחמה נסע לוושינגטון הבירה כדי לשכנע את פקידי הממשלה הפדרלית של ארצות הברית לשפות את לוחמי המיליציה שלא קיבלו את שכרם. בין הלוחמים שהיו תחת פיקודו של מקניר ניתן למנות את סטיבן אוסטין – שלימים יוביל את יישוב טקסס ושעל שמו נקראת עיר הבירה אוסטין.
מקניר נבחר למושל מיזורי הראשון ב-1820, וזכה ב-72% מהקולות מול מגלה הארצות המפורסם ויליאם קלארק. כמושל הראשון של המדינה הטרייה, נמנע מקניר בתחילה מקריאה לפעולה ממשלתית לקידום הצמיחה הכלכלית או לשיפור חברתי. הוא נראה מוטרד מהאפשרות שכוח ממשלתי ינוצל לרעה לטובת קבוצה מצומצמת של בעלי פריווילגיות. בנאומו בפני האספה הכללית של מיזורי בקיץ 1821, ציין מקניר את המצוקה הציבורית והפרטית הרבה שנגרמה בשל המשבר הכלכלי בעקבות פאניקת 1819 (אנ'). עם זאת, הוא קרא למחוקקים לפעול להקלת המצב רק "אם ניתן לעשות זאת מבלי לפגוע בעקרונות היסוד של חוקת ארצות הברית", ולא הציע המלצות קונקרטיות לפעולה חקיקתית.
השפל הכלכלי שנוצר בעקבות פאניקת 1819 פגע כלכלית קשות במקניר. עם משפחה גדולה לפרנס, המושל לשעבר, שנקלע למצוקה כלכלית קשה, קיבל בהכרת תודה מינוי ממשלתי כסוכן פדרלי לענייני אינדיאנים של שבט האוסייג'. בזמן כהונתו בתפקיד חלה בשפעת ונפטר ב-18 במרץ 1826, כשהוא מותיר אחריו משפחה כמעט חסרת כל, כולל ילדו העשירי שהיה בן שבועיים בלבד. אלכסנדר מקניר נפטר משפעת ונטמן בבית הקברות קלוורי שבסנט לואיס.
הערות שוליים

1 2  פרי מקנדלס, Alexander McNair (1775–1826), באתר אנציקלופדיית מיזורי (באנגלית)
| מושלי מיזורי מיזורי |
| --- | --- | --- |
| מושלי טריטוריית מיזורי | ג'יימס וילקינסון • מריווד'ר לואיס • בנג'מין הווארד • ויליאם קלארק |  |
| מושלי מדינת מיזורי | אלכסנדר מקניר • פרדריק בייטס • אברהם ויליאמס • ג'ון מילר • דניאל דנקלין • לילברן בוגס • תומאס ריינולדס • מרדית' מילס מרמדיוק • ג'ון אדוארדס • אוסטין קינג • סטרלינג פרייס • טראסטן פולק • הנקוק לי ג'קסון • רוברט מרסלוס סטיוארט • קלייבורן פוקס ג'קסון • המילטון רוואן גאמבל • וילארד פ. הול • תומאס קלמנט פלטשר • ג'וזף מקלרג • בנג'מין בראון • סילאס וודסון • צ'ארלס הנרי הרדין • ג'ון פלפס • תומאס תאודור קריטנדן • ג'ון מרמדיוק • אלברט מורהאוס • דייוויד פרנסיס • ויליאם ג'ואל סטון • לורנס סטיבנס • אלכסנדר דוקרי • ג'וזף פולק • הרברט האדלי • אליוט וולפולק מייג'ור • פרדריק גרדנר • ארתור הייד • סם ארון בייקר • הנרי קאולפילד • גאין ברספילד פארק • לויד סטארק • פורסט דונל • פיל דונלי • פורסט סמית' • פיל דונלי ג'יימס בלייר • ג'ון דלטון • וורן הרנס • קיט בונד • ג'וזף טיסדייל • קיט בונד • ג'ון אשקרופט • מל קרנהאן • רוג'ר וילסון • בוב הולדן • מאט בלאנט • ג'יי ניקסון • אריק גרייטנס • מייק פרסון • מייק קיהו |  |
| --- | --- |
בקרת זהויות :  GND: 1201330866  ISNI: 0000 0000 3183 7162  LCCN: n92098409  SNAC: w6k93w6s  VIAF: 65670606   WorldCat (עם VIAF): 65670606
Selena

Selena (בעברית: "סלינה") הוא אלבום הבכורה של הזמרת המקסיקנית-אמריקאית סלינה. האלבום יצא לאור ב-17 באוקטובר 1989 על ידי חברת התקליטים EMI לטין. האלבום משלב מגוון של ז'אנרים עדכניים עם שילוב של קומביה וסגנונות מוזיקליים מקסיקניים אחרים.